Document ID: 32011D0322

KOMMISSIONENS AFGØRELSE
af 27. maj 2011
om ændring af bilag I og II til beslutning 2009/861/EF om overgangsforanstaltninger i henhold til Europa-Parlamentets og Rådets forordning (EF) nr. 853/2004 for så vidt angår forarbejdning af rå mælk, der ikke opfylder EF-kravene, på visse mælkeforarbejdningsvirksomheder i Bulgarien
(meddelt under nummer K(2011) 3647)
(EØS-relevant tekst)
(2011/322/EU)
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Europa-Parlamentets og Rådets forordning (EF) nr. 853/2004 af 29. april 2004 om særlige hygiejnebestemmelser for animalske fødevarer (1), særlig artikel 9, stk. 1, og
ud fra følgende betragtninger:
(1)
Ved forordning (EF) nr. 853/2004 er der fastsat særlige hygiejnebestemmelser for animalske fødevarer gældende for ledere af fødevarevirksomheder. Disse bestemmelser omfatter hygiejnekrav vedrørende rå mælk og mejeriprodukter.
(2)
Ved Kommissionens beslutning 2009/861/EF (2) er der indrømmet visse undtagelser fra kravene i afsnit IX, kapitel I, underkapitel II og III, i bilag III til forordning (EF) nr. 853/2004 for de mælkeforarbejdningsvirksomheder i Bulgarien, der er opført i beslutningen. Beslutningen skal anvendes fra den 1. januar 2010 til den 31. december 2011.
(3)
Visse mælkeforarbejdningsvirksomheder, der er opført i bilag I til beslutning 2009/861/EF, må således som en undtagelse fra de relevante bestemmelser i forordning (EF) nr. 853/2004 forarbejde mælk, der opfylder EF-kravene, og mælk, der ikke gør det, forudsat at forarbejdningen af de to typer mælk finder sted på separate produktionslinjer. Derudover må visse mælkeforarbejdningsvirksomheder, der er opført i bilag II til beslutning 2009/861/EF, forarbejde mælk, der ikke opfylder EF-kravene, uden separate produktionslinjer.
(4)
Bulgarien forelagde den 24. november 2010 Kommissionen en revideret og ajourført liste over de pågældende mælkeforarbejdningsvirksomheder.
(5)
I den nye liste er virksomhed nr. 7 (BG 0812009 »Serdika - 90« AD) udgået af listen i bilag I til beslutning 2009/861/EF og har fået tilladelse til at markedsføre mejeriprodukter på EU-markedet, da virksomheden nu opfylder kravene i afsnit IX, kapitel I, i bilag III til forordning (EF) nr. 853/2004.
(6)
Desuden er virksomhed nr. 14 (BG 1312002 »Milk Grup« EOOD), nr. 25 (BG 1612020 ET »Bor - Chvor«), nr. 70 (BG 2412041 »Mlechen svyat 2003« OOD), og nr. 92 (2212023 »EL BI BULGARIKUM«) udgået af listen i bilag II til beslutning 2009/861/EF og har fået tilladelse til at markedsføre mejeriprodukter på EU-markedet, da virksomhederne nu opfylder kravene i afsnit IX, kapitel I, i bilag III til forordning (EF) nr. 853/2004.
(7)
Beslutning 2009/861/EF bør derfor ændres i overensstemmelse hermed.
(8)
Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed, og hverken Europa-Parlamentet eller Rådet har modsat sig foranstaltningerne -
VEDTAGET DENNE AFGØRELSE:
Artikel 1
Bilag I og II til beslutning 2009/861/EF erstattes af teksten i bilaget til denne afgørelse.
Artikel 2
Denne afgørelse anvendes fra 1. marts 2011.
Artikel 3
Denne afgørelse er rettet til medlemsstaterne.
Udfærdiget i Bruxelles, den 27. maj 2011.

Labels: 7
18
17
0